|  |  |
| --- | --- |
| Numri i lëndës: | 2019:201904 |
| Datë: | 22.10.2019 |
| Numri i dokumentit:  | 00594830 |

**P nr.63/19**

**NË EMËR TË POPULLIT**

**GJYKATA THEMELORE NE PEJE – DEPARTAMENTI PËR KRIME TE RENDA,** sipas Gjyqtares Lumturije Muhaxheri - Kryetare e Trupit Gjykues, me pjesëmarrjen e sekretares juridike Shpresa Kernja, në çështjen penale të pandehurit U R, nga K, për shkak të veprës penale: posedim i pa autorizuar i narkotikëve, substancave psikotrope apo analoge nga neni 269 par. 1 e lidhur me nenin 275 par.1 pika 1,8 të KPK-së, duke vendosur sipas aktakuzës së Prokurorisë Themelore – Departamenti për Krime të Rënda në Pejë, PP/I.nr.83/2019 të dt.17.09.2019, në seancën e shqyrtimit fillestar, publik, të mbajtur me dt.21.10.2019, në pranin e Prokurorit te Shtetit – Valbona Disha Haxhosaj, të pandehurit U R dhe mbrojtëses sipas detyrës zyrtare Av.Shqipdonë Maraj nga Istogu, e caktuar sipas detyrës zyrtare, me dt.21.10.2019, shpalli dhe me dt.22.10.2019, përpiloi këtë :

# A K T GJ Y K I M

**I pandehuri U R,** i lindur me ..., në P, me vendbanim në K Rr. “.. .” nr..., i biri i I dhe nënës H, e gjinisë H, ka te kryer shkollën fillore, me profesion saldues, i pa punë, i pamartuar, i gjendjes se dobët ekonomike, Shqiptar, Shtetas i Republikës së Kosovës.

**ËSHTË FAJTOR**

**Për shkak se:**

Me dt.17.07.2019, rreth orës 08.10 minuta, në Burgun e Dubravës, pikërisht në shëtitoren e ... nr..., pa autorizim ka poseduar substancë narkotike, në atë mënyrë që gjersa i pandehuri ka qenë duke pastruar shëtitoren e “.. nr...”, oficerët korrektues kanë hetuar disa lëvizje të dyshimta të pandehurit dhe pas përfundimit të pastrimit, i pandehuri duke hyrë në pavijon, zyrtari korrektues e kontrollon dhe të njëjtit në xhepin e djathtë të pantallonave, i gjejnë një letër të vogël ku në brendësi të saj kishte substancë narkotike, e cila pas ekzaminimit ka rezultuar të jetë e llojit marihuanë, në peshë prej 0.015 gram.

-me çka ka kryer vepër penale blerja, posedimi, shpërndarja dhe shitja e paautorizuar e narkotikëve, substancave psikotrope dhe analoge nga neni 269 par.1 lidhur me nenin 275 par.1 pika 1.8 të KPK-së.

Gjykata me aplikimin e dispozitave ligjore nga neni 4, 7, 17, 38, 39, 40 par.2, 42, 43, 69 par.1, 71, par. 1 pika 1.3, 79 par.1, 269 par.1 dhe 3 lidhur me nenin 275 par. pika 1,8 të KPRK-së, nenit 365, 366, 367, 453, e në pajtim me nenin 248 të KPPRK-së, të pandehurit i

**SHQIPTON**

**DËNIM ME KUSHT** ashtu që i përcakton dënimin me burg në kohëzgjatje prej 1 (një) viti, të cilin dënim fare nuk do ta vuaj nëse në afat prej 1 (një ) viti, nuk do të kryej vepër të re penale, dhe

**Dënim me gjobë** në shumë prej 200 € (dyqindtë) euro, të cilën shumë është i detyruar ta paguajë në afat prej 90 ditësh, nga dita e plotfuqishmërisë së aktgjykimit, e në rast të mos pagimit të dënimit me gjobë, i njëjti do të zëvendësohet me dënim me burgim në kohëzgjatje, prej 10 (dhjetë) ditësh, ashtu që çdo 20 € (njëzet) euro, të dënimit me gjobë, i përcakton një ditë burg.

Të pandehurit i konfiskohet substanca narkotike e llojit marihuan, në peshë prej rreth 0.015 gram dhe urdhërohet shkatërrimi i saj, pas plotfuqishmërisë së aktgjykimit, numri i rastit në polici 2019-DHTN-485 të dt.09.09.2019.

I pandehuri lirohet nga pagimi i shpenzimeve procedurale

**A r s y e t i m**

Prokuroria Themelore ne Peje - Departamenti për Krime te Renda ne Pejë, ka ngrit aktakuzë, PP/I.nr.83/19 dt.17.09.2019, kundër të pandehurit U R, nga K, Rr.”...,, nr..., për shkak të veprës penale: posedim i pa autorizuar i narkotikëve, substancave psikotrope apo analoge nga neni 269 par.1 e lidhur me nenin 275 par.1 pika 1,8 të KPK-së.

Pas leximit të aktakuzës nga ana e Prokurorit te Shtetit PP/I .nr.83/19 dt.17.09.2019, në seancën e shqyrtimit fillestar, Gjykata është bindur së i pandehuri e ka kuptuar aktakuzën dhe duke vepruar në kuptim të nenit 246 par.4 të KPPK-se, të pandehurit i ka dhënë mundësinë që të deklarohet për pranimin ose mospranimin e fajësisë. Me këtë rast, Gjykata e ka udhëzuar të pandehurin për rëndësinë dhe pasojat e pranimit të fajësisë në kuptim të nenit 248 par.1 pika 1.1,1.2.1.3 të KPPRK-se, kështu që i pandehuri ka deklaruar së është plotësisht i vetëdijshëm për rëndësinë e pranimit të fajësisë dhe shton së ky deklarim paraqet shprehje të vullnetit të tij të lirë, pasi që ai është kryes i kësaj veprave penale të cilën nuk ka si ta mohoj, e pranon në tërësi fajësinë për veprën penale për të cilën është akuzuar sipas aktakuzës në fjalë dhe se pranimi i tij është i mbështetur edhe në provat të cilat i janë ofruar gjykatës me aktakuzë, të njëjtit i vjen keq për rastin dhe se është penduar.

Pas deklarimit të pandehurit për pranimin e fajësisë, Kryetarja e trupit gjykues, kërkoi nga Prokurori i shtetit, të jap mendimin e vet për pranimin e fajësisë nga i pandehuri.

Prokurori i shtetit, në këtë drejtim deklaroi se pranimi i fajësisë që e bëri i pandehuri në ketë seancë është plotësisht i ligjshëm, u pa se është i vullnetshëm, i njëjti në të gjitha fazat e ka pranuar fajësinë dhe ky pranim fajësie është në përputhje të plotë me provat që gjendën në shkresat e lëndës, i propozoj gjykatës që të pranoj këtë pranim fajësie, po ashtu mbet pranë propozimit për konfiskim të substancës narkotike.

Mbrojtësja e të pandehurit U R, Avokatja Shqipdonë Maraj, në seancë ka deklaruar se pas konsultimit të mjaftueshëm me të mbrojturin e saj lidhur me ketë çështje penale dhe pasi që i njëjti i ka kuptuar të gjitha privilegjet dhe pasojat që dalin nga ky pranim i fajësisë, e mbështet këtë pranim të fajësisë nga i mbrojturi i saj, andaj i propozon gjykatës që këtë pranim ta pranoj si të vullnetshëm.

Në vijim, Gjykata duke e shqyrtuar pranimin e fajësisë, nga ana e të pandehurit vlerësoi së pranimi i fajësisë paraqet shprehje të vullnetit të lirë të pandehurit, pasi që ai e ka kuptuar natyrën dhe pasojat e pranimit të fajësisë dhe pranimi i fajit është bërë në mbështetje të fakteve të prezantuara në aktakuzë, në përputhje me kërkesat e nenit 248 par.1 pika 1.1,1.2,1.3 të KPPR të Kosovës, bazuar ne te lartcekurat gjykata pranoi pranimin e fajësisë nga i pandehuri për shkak te veprës penale, blerja, posedimi shpërndarja dhe shitja e paautorizuar e narkotikëve, substancave psiko trope dhe analoge nga neni 269 par.1 e lidhur me nenin 275 par.1 pika 1,8 të KPRK-së.

Me faktet e ofruara si dhe pranimin e fajësisë nga ana e të pandehurit është vërtetuar gjendja faktike si në dispozitivi të këtij aktgjykimit.

Nga gjendja e vërtetuar faktike, siç është përshkruar në dispozitiv të këtij aktgjykimi, pa dyshim rrjedh se në veprimet e të pandehurit I S, qëndrojnë të gjitha elementet e veprës penale blerja, posedimi shpërndarja dhe shitja e paautorizuar e narkotikëve, substancave psiko trope dhe analoge nga neni 269 par.1 lidhur me nenin 275 par.1 pika 1.8 të KPK-së.

Sa i përket fajësisë, Gjykata ka gjetur se te i pandehuri ka ekzistuar dashja që veprën penale ta kryen në mënyrë të përshkruar si në dispozitiv të aktgjykimit, pasi që i pandehuri ka qenë i vetëdijshëm për veprën e kryer dhe e ka dëshiruar kryerjen e saj.

Gjatë procedurës penale nuk janë paraqit rrethana të cilat do ta zvogëlojnë apo përjashtojnë përgjegjësin penale të pandehurit, kështu që i njëjti është penalisht përgjegjës.

Duke pas parasysh se Gjykata ka aprovuar pranimin e fajësisë nga ana e të pandehurit ne shqyrtimin fillestar dhe, ka vërtetuar se nuk ekziston asnjë rrethanë nga neni 253 par.1 pika 1.1,1.2,1.3 të KPPRK-së, si dhe faktin se janë plotësuar kushtet nga neni 248 par. 4 të KPPRK-së, dhe bazuar në mendimin juridik të Gjykatës Supreme të Republikës së Kosovës Prishtinë dhe, Gjyqtarëve të Gjykatës Supreme të EULEX-it, me nr.GjA.nr.207/13 dt.19.03.2013, ne ketë çështje penale nuk është zbatuar seanca e dyte e shqyrtimit gjyqësor e as shqyrtimi gjyqësor, njiherit edhe me rastin e shpalljes se te pandehurit fajtor dhe shqiptimin e dënimit nuk është plotësuar fare trupi gjykues.

Duke vendosur lidhur me llojin dhe lartësinë e dënimit, Gjykata i ka vlerësuar te gjitha rrethanat lehtësuese dhe renduese ne kuptim te nenit 69 par.1 te KPRK-se. Kështu si rrethanë rënduese gjykata pati parasysh se i njëjti më parë ka qenë i dënuar për vepër të njëjtë ku është edhe në vuajtje të dënimit në Burgun e Dubravës , kurse si rrethana lehtësuese për te pandehurin**,** Gjykata ka vlerësuar sjelljen e tij korrekte gjate seancës fillestare, është penduar për veprën penale duke i premtuar gjykatës se në të ardhmen një gjë e tillë më nuk do të përsëritet, gjendjen e vështirë ekonomike i cili jeton nga të ardhurat e ndihmës sociale, të cilat gjithashtu kjo gjykatë i ka pranuar si rrethana lehtësues. Si rrethanë veçanërisht lehtësuese gjykata e merr faktin se i pandehuri qysh ne fillim te hetimeve e edhe ne shqyrtimin fillestar e ka pranuar fajësinë për veprën penale, gjë qe dëshmoi gatishmëri për bashkëpunim me organin e akuzës dhe me gjykatën dhe kjo sipas vlerësimit të gjykatës paraqet pendim të sinqertë të tij dhe fillim të procesit të rehabilitimit të tij. Andaj ne prezencën e këtyre rrethanave , në mbështetje të nenit 71 par.1 pika 1.3 të KPK-së te pandehurin e gjykoi me dënimin nën minimum ligjor , si ne diapozitiv te këtij aktgjykimi me te cilën do te arrihet edhe qëllimi i dënimit.

Duke i vlerësuar kështu te gjitha rrethanat e parashikuar me nenin 69 par.1 te KPK-se, Gjykata ka ardhur ne përfundim se dënimi i shqiptuar te pandehurit është ne përputhje me shkallen e përgjegjësisë penale te tij dhe me intensitetin e rrezikimit te vlerave te mbrojtura te shoqërisë. Gjykata gjithashtu është e bindur se vendimi mbi dënim do te shërbej për arritjen e qëllimit te dënimit ne pengimin e te pandehurit ne kryerjen e veprave penale ne te ardhmen por ai do te ndikoj edhe si preventive gjenerale për personat tjerë qe te përmbahen nga kryerja e veprave penale ne përputhje me nenin 38 te KPK-se .

Vendimi për konfiskimin dhe asgjësimin e narkotikut , të përshkruara si në dispozitiv të këtij aktgjykimi, është marr ne kuptim te nenit 269 par.3 te KPK-se.

Duke u bazuar ne nenin 453 par.4 te KPPK-se, Gjykata ka vendosur qe te pandehurin ta liroi nga obligimi i pagimit te shpenzimeve procedurale dhe ato te paushallit gjyqësor nga se i njëjti është i gjendjes së vështirë ekonomike jeton nga ndihma sociale dhe pagesa e këtyre obligimeve do ta vështirësonte gjendjen materiale te tij.

Vendimi për kompensimin e viktimave të krimit është marrë komfor nenit 39 par.3 nën par. 3.2 të Ligjit nr. 05/L-036

Nga arsyet e cekura më lartë dhe me zbatimin e nenit 365 të KPPK-së është vendosur si në dispozitiv të këtij aktgjykimi.

Duke u bazuar ne nenin 368 par.2 te KPPK-se, Gjykata palët ne procedure i njoftoi me paralajmërimet qe shoqërojnë aktgjykimin.

**GJYKATA THEMELORE PEJË - DEPARTAMENTI PËR KRIME TË RËNDA,**

**P.nr. 63/19 të dt.21.10.2019, i përpiluar me dt.22.10.2019.**

**Sekretarja Juridike Kryetarja e Trupit Gjykues**

**Shpresa Kërnja Lumturije Muhaxheri**

**KËSHILLA JURIDIKE:**

Kundër këtij aktgjykimi, është e lejuar Ankesa

ne afat prej 15 ditësh, nga dita e marrjes, Gjykatës

se Apelit ne Prishtinë, e përmes kësaj Gjykate.